ΓΡΑΠΤΗ ΕΡΩΤΗΣΗ E-2784/99

υποβολή: Alexandros Alavanos (GUE/NGL) προς την Επιτροπή

(18 Ιανουαρίου 2000)

Θέμα: Αποζημιώσεις συγγενών των θυμάτων μετά από αεροπορικό δυστύχημα

Μετά το πολύνεκρο δυστύχημα ενός Ουκρανικού Γιάκοβλεφ της Aerosweet Airlines στις 17.12.1997 στην Βόρεια Ελλάδα, εξήχθη το πόρισμα του ανακριτικού συμβουλίου αεροπορικών δυστυχημάτων που έκρινεπεύθυνη την αεροπορική εταιρεία, γεγονός που δεν αμφισβητήθηκε. Μέχρι στιγμής δεν δόθηκε καμία αποζημίωση ή προκαταβολή αποζημίωσης στους συγγενείς των θυμάτων, από την στιγμή που αναγνωρίσθηκαν τα θύματα και σύμφωνα με τον Κανονισμό 2027/97(1) του Συμβουλίου.

Η εταιρεία όχι μόνο δεν φαίνεται διατεθειμένη να τους αποζημιώσεις αλλά, με διάφορους τρόπους τους εμπαίζει. Ο Γενικός Διευθυντής της εταιρείας με επιστολή του στις 23.4.1999 στον Υπουργό Μεταφορών, αλλά και εκπρόσωπος της Ουκρανικής κυβέρνησης, δήλωσαν ότι εάν δεν συνεχισθούν οι πτήσεις της Aerosweet προς την Ελλάδα, η ασφαλιστική της εταιρεία (Sedgwick aviation limited) δεν θα προχωρήσει στην καταβολή αποζημιώσεων στους συγγενείς των θυμάτων.

Δεδομένου του ωμού εκβιασμού κατά των συγγενών των θυμάτων, ερωτάται η Επιτροπή:

1. Εάν η Aerosweet πραγματοποιεί κανονικές πτήσεις ή πτήσεις τσάρτερ σε άλλες χώρες της Ευρωπαϊκής Ένωσης.

2. Ποιες είναι οιποχρεώσεις της Aerosweet σύμφωνα με τον κανονισμό 2027 του Συμβουλίου;

3. Πώς μπορεί να παρέμβει, σύμφωνα με τον κανονισμό 2027/97 του Συμβουλίου, προκειμένου να πεισθεί η εταιρεία να αποζημιωθούν οι συγγενείς των θυμάτων, δεδομένου ότι δεν έχουν την δυνατότητα να ανταποκριθούν στα έξοδα πολύχρονου και πολυδάπανου δικαστικού αγώνα;

(1) ΕΕ L 285 της 17.10.1997, σελ. 1.

Απάντηση της κ. de Palacio εξ ονόματος της Επιτροπής

(10 Μαρτίου 2000)

1. Σύμφωνα με τις διαθέσιμες πληροφορίες, οι Aerosweet Airlines επί του παρόντος παρέχει προγραμματισμένεςπηρεσίες από την Ουκρανία στην Αθήνα πολλές φορές κάθε εβδομάδα χρησιμοποιώντας αεροσκάφη Boeing 737. Η Επιτροπή δεν διαθέτει στοιχεία σχετικά με πτήσεις τσάρτερ της Aerosweet Airlines.

2. Ο κανονισμός (ΕΚ) 2027/97 του Συμβουλίου της 9ης Ιουλίου 1997 για την ευθύνη του αερομεταφορέως σε περίπτωση ατυχήματος δημοσιεύτηκε στην επίσημη εφημερίδα στις 17 Οκτωβρίου 1997, αλλά ετέθη σε ισχύ μόλις στις 17 Οκτωβρίου 1998. Επιπλέον, οι κύριες διατάξεις του ως άνω κανονισμού, συμπεριλαμβανομένων των απαιτήσεων για την προκαταβολή αποζημιώσεων και την εφαρμογή απεριόριστης ευθύνης σε περίπτωση θανάτων και τραυματισμών, δεν είναιποχρεωτικού χαρακτήρα για τους αερομεταφορείς εκτός της Κοινότητας. Ως εκ τούτου, ο κανονισμός δεν ισχύει για το συγκεκριμένο ατύχημα. Αντ'αυτού κατά πάσα πιθανότητα το ατύχημα φαίνεται να εμπίπτει στο πεδίο εφαρμογής της σύμβασης της Βαρσοβίας του 1929 με αποτέλεσμα να περιορίζεται το ποσόν της αποζημίωσης που είναιποχρεωμένος να καταβάλει ο αερομεταφορέας.

3. Η Επιτροπή δεν είναι σε θέση να παρέμβει στην περίπτωση αυτή. Αφ'ης στιγμής από την έρευνα για το ατύχημα προκύψουν οριστικά συμπεράσματα, κατά πάσα πιθανότητα η αεροπορική εταιρία θα καταλήξει σε ρύθμιση τηςπόθεσης με τις οικογένειες των θυμάτων. Ωστόσο, εάν ανάλογη ρύθμιση αποδειχθεί αδύνατη, η μόνη λύση θα είναι ηπόθεση να οδηγηθεί στα δικαστήρια. Είναι κατανοητό ότι ορισμένες από τις οικογένειες των θυμάτων κινήθηκαν στην κατεύθυνση αυτή.